Diari Oficial de la Generalitat Valenciana


Sumari del DOGV 8731, del 03-02-2020 (2020/846)

RESOLUCIÓ de 29 de gener de 2020, de la vicepresidenta i consellera d'Igualtat i Polítiques Inclusives, per la qual es disposa la publicació de la decisió del jurat corresponent a la tretzena edició dels Premis Raquel Payá de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8731

Data del DOGV
:   03-02-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/846


Data del document
:   29-01-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

RESOLUCIÓ de 29 de gener de 2020, de la vicepresidenta i consellera d'Igualtat i Polítiques Inclusives, per la qual es disposa la publicació de la decisió del jurat corresponent a la tretzena edició dels Premis Raquel Payá de la Generalitat.  
 [2020/846]  
D'acord amb el que es disposa en l'article 8 i en la disposició final primera del Decret 234/2007, de 7 de desembre, del Consell, pel qual es creen els Premis Raquel Payá, de la Generalitat, resolc:  
  
Primer  
Ordenar la publicació en el Diari Oficial de la Generalitat Valenciana de l'acta de data 14 de gener de 2020, corresponent a la decisió del jurat de la tretzena edició dels Premis Raquel Payá de la Generalitat, que s'adjunta com a annex a la present resolució.  
  
Segon  
La present resolució produirà efectes des del mateix dia de la publicació en el Diari Oficial de la Generalitat Valenciana.  
  
València, 29 de gener de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.  
  
  
  
ANNEX  
Acta del jurat de la tretzena edició   
dels Premis Raquel Payá de la Generalitat  
  
A les 16.30 hores del dia de la data, i de conformitat amb el que es disposa en el Decret 234/2007, de 7 de desembre, del Consell, pel qual es creen els Premis Raquel Payá, de la Generalitat, es constitueix en la seu de la Vicepresidència i Conselleria d'Igualtat i Polítiques Inclusives el jurat format per:  
Sra. Rosa J. Molero Mañes, directora general d'Infància i Adolescència, en qualitat de vicepresidenta.  
I les vocals:  
Sra. Pilar de la Oliva Marrades, presidenta del Tribunal Superior de Justícia de la Comunitat Valenciana.  
Sra. Teresa Gisbert Jordá, fiscal superior de la Comunitat Valenciana.  
Sra. Raquel Andrés Gimeno, directora general d'Educació Inclusiva.  
Els Premis Raquel Payá van ser creats en 2007 pel Consell, amb la finalitat de reconéixer i premiar públicament joves i adolescents que estan complint mesures judicials i mostren un major compromís en el desenvolupament del seu projecte educatiu.  
Porten el nom de Raquel Payá en reconeixement a aquesta pedagoga valenciana, que va consagrar la seua labor professional a la reforma pedagògica en totes les àrees de l'educació i, molt especialment, en l'àmbit de la infància i la joventut inadaptades.  
Els Premis Raquel Payá de la Generalitat tenen les finalitats següents:  
- Fomentar els valors socials i incrementar les oportunitats de reinserció dels xiquets, xiquetes i adolescents.  
- Incentivar l'esforç, constància, creativitat i qualitat de les activitats, tant de caràcter intel·lectual com manipulatives i artístiques.  
  
- Valorar els comportaments i actituds d'altruisme, generositat, respecte i convivència.  
La Direcció General d'Infància i Adolescència informa que s'ha rebut un total de díhuit propostes i que s'han valorat molt positivament els mèrits de totes les candidatures, els noms de les quals es relacionen a continuació:  
1. YANI A.  
2. MIREYA A. D.  
3. MANSOUR B. M.  
4. VICENTE C. T.  
5. FOUAD D. A.  
6. DANIEL I. P.  
7. HOUSNI L.  
8.. JORGE M. B.  
9. CRISTIAN M. H.  
10. ANDRÉS M. F.  
11. OSCAR. G.  
12. JAVIER P. H.  
13. SARA R. S.  
14. ALBERTO R. S.  
15. THAYS A. R. C.  
16. ALEXANDRA S. K.  
17. JOSE S. J.  
18. SARAH T.  
  
La Direcció General, després de l'estudi de totes les anteriors candidatures proposades, tria els i les següents cinc finalistes, en funció dels mèrits estimats tant en el seu comportament com en el seu esforç de superació, i com a exemple per a les altres companyes i companys:  
  
1. MANSOUR B. M.  
2. JAVIER P. H.  
3. HOUSNI L.  
4. ALBERTO R. S.  
5. ALEXANDRA S. K.   
  
Una vegada practicades les oportunes deliberacions, les persones que formen el jurat decideixen fer constar en l'acta el seu reconeixement dels mèrits que concorren en tots i totes les finalistes, i, molt especialment, de l'esforç que estan realitzant per a superar les seues dificultats.  
  
Les persones components del jurat desitgen reconéixer també la tasca que realitzen els treballadors i les treballadores de les residències socioeducatives i els educadors i les educadores dels equips de medi obert, per fer possible que joves i adolescents prenguen consciència de la seua realitat, aprenguen a confiar en si mateixes i mateixos i en els altres, i adquirisquen els coneixements, els hàbits, les actituds i els valors necessaris per a viure en societat.  
Seguidament, a la vista dels mèrits que acrediten, i després de reiterar el seu convenciment que totes les persones candidates són mereixedores d'aquest premi, les persones que formen el jurat acorden per unanimitat concedir els Premis Raquel Payá de 2020 a les següents persones:  
JORGE M. B.: per l'evolució en la seua capacitat d'expressar-se emocionalment, millorant la seguretat en si mateix i interioritzant un estil de vida saludable i la seua alta motivació a desenvolupar el seu itinerari laboral; per la implicació mostrada en el seu procés formatiu dedicant els caps de setmana a realitzar les propostes rebudes per l'equip educatiu i participar de manera voluntària en alternatives d'oci saludable, i pel treball que ha realitzat per a millorar les relacions amb la seua família, dedicant temps a afermar els vincles amb ells.  
CRISTIAN M. H.: per prendre consciència de la responsabilitat dels seus actes i reconéixer les seues errades; per restablir el vincle amb la seua família i tindre cura afectuosament de les seues germanes i germans; per la seua dedicació als estudis, en què destaca la millora en la seua actitud i en el seu rendiment acadèmic; per l'acceptació a les adversitats de manera assertiva i per haver-se convertit en un referent positiu per a la resta de companys del centre, i, finalment, per la seua implicació i motivació en tot el seu procés socioeducatiu.  
ANDRÉS M. F.: per la seua capacitat d'encoratjar-se davant de l'adversitat, acceptant la seua realitat i aprenent a gaudir del món amb motivació; destaca el seu ímpetu i vehemència a fi de treballar-se un futur, esforçant-se cada dia en la seua formació i anticipant contínuament la seua intenció d'actuar d'una manera autònoma, prosocial i participativa.  
  
SARA R. S.: per estar altament compromesa en el seu procés de canvi, tant en l'àmbit escolar, en el qual ha finalitzat amb èxit els estudis d'FP, com en l'àmbit de la vida diària, en el qual ha obtingut el permís de conduir i s'ha comprat un cotxe amb els diners que havia estalviat treballant, i en l'àmbit laboral, treballant actualment com a comercial d'una empresa de telecomunicacions. Amb tot això, s'ha independitzat i viu al seu propi pis, i visita sovint la família, amb la qual ha millorat de manera notable la seua relació.  
THAYS A. R. C.: per la seua alta motivació pel canvi i esforç per aconseguir les metes establides en el seu projecte vital amb maduresa i capacitat introspectiva, tot això amb esforç en el seu procés de superació; per l'augment de l'empatia envers la seua mare i la capacitat de validar tant els sentiments de la seua mare com els d'ella mateixa respecte a situacions complicades viscudes per ambdues, la qual cosa permet millorar el clima familiar i el vincle afectiu. A més, ha mostrat una gran capacitat de reflexió i evolució personal, ha modificat la seua visió i pensaments distorsionats sobre el seu estil de vida anterior, i presenta en l'actualitat unes metes positives, així com maduresa suficient per a aconseguir-les.  
I, com que no hi ha més assumptes a tractar, es dona per acabada la sessió i es redacta l'acta que se signa a València, el 14 de gener de 2020.